In nomine... Ego Odo de Mirabello praepositus... quod ego debeo abbati et conuentui Sancti Stephani Diuionensis septem eminas frumenti et mensuram Mirabelli ratione arreragiorum duarum eminarum cum dimidio frumenti de quibus dictis religiosis teneor singulis annis pro elemosina antecessorum meorum obligatus, quare dictas septem eminas frumenti teneor et promitto... reddere et soluere dictis creditoribus uel eorum certo mandato praesentes litteras deferintibus ad messes quae erunt anno Domini millesimo ducentesimo octogesimo sexto cum omnibus damnis quae ipsis religiosis incurrentur propter hoc super quibus teneor et promitto credere iuramento seu simplici uerbo dictorum creditorum sine alia probatione et pro praedictis omnibus attendendis obligo dictis creditoribus specialiter et expresse omnia illa quae habeo, habere possum et debeo quocumque modo in uilla, finagio et pertinenticiis de Tasne quocumque nomine censentur et generaliter omnia bona mea mobilia et immobilia praesentia et futura quae si propter hoc capta fuerint uel uendita de ipsis recredentiam exigere non possum exceptionique dicti bladi causa praedicta non debiti, doli mali, laesionis mali in factum omnibus indutiis quae dari possunt et omni iuri canonico et ciuili in hoc facto penitus renunciando... Actum in praesentia Hugonis de Molinis..., magistri Hugonis Fautrelli et Guillermi Dacees, domicelli...